અમદાવાદમાં સિવિલ હોસ્પિટલમાં બાળકોની મોતનો આંકડો 21 પર પહોંચ્યો છે. છેલ્લા ત્રણ દિવસમાં જ 21 બાળકોની મોત થતા સરકારઅને આરોગ્ય વિભાગ દોડતું થયું છે. વધુમાં સરકાર દ્વારા એક ડોક્ટરોની અધ્યક્ષતામાં સમિતિ રચવામાં આવી છે. જે આ સમગ્ર મામલાની તપાસ કરીને રિપોર્ટ આપશે. રવિવારે સાંજે મુખ્યમંત્રી વિજય રૂપાણીએ પણ સિવિલ હોસ્પિટલની મુલાકાત લીધી હતી. અને અધુરા મહિને બાળકો જન્મતા મૃત્યુ પામ્યા છે તેવો રદિયો આપી આ સમગ્ર મામલાને રાજકીય રંગ ના આપવાની વાત ઉચ્ચારી હતી. તો બીજી તરફ કોંગ્રેસ અને આપ દ્વારા આ ઘટનાઓ વિરોધ કરવામાં આવ્યો હતો.